2003/774/EY: Komission päätös, tehty 30 päivänä lokakuuta 2003, tiettyjen käsittelyjen hyväksymisestä patogeenisten mikro-organismien kehittymisen estämiseksi simpukoissa ja merikotiloissa (ETA:n kannalta merkityksellinen teksti) (tiedoksiannettu numerolla K(2003) 3984)



Virallinen lehti nro L 283 , 31/10/2003 s. 0078 - 0080



Komission päätös, tehty 30 päivänä lokakuuta 2003, tiettyjen käsittelyjen hyväksymisestä patogeenisten mikro-organismien kehittymisen estämiseksi simpukoissa ja merikotiloissa (tiedoksiannettu numerolla K(2003) 3984) (ETA:n kannalta merkityksellinen teksti) (2003/774/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen liitteessä olevan IV luvun IV.2 kohdan, sekä katsoo seuraavaa: (1) Tiettyjen käsittelyjen hyväksymisestä patogeenisten mikro-organismien kehittymisen estämiseksi simpukoissa ja merikotiloissa 11 päivänä joulukuuta 1992 tehtyä komission päätöstä 93/25/ETY(3) on muutettu huomattavilta osilta(4). Sen vuoksi olisi selkeyden ja järkeistämisen takia kodifioitava mainittu päätös. (2) Terveyttä koskevista vaatimuksista elävien simpukoiden tuotannossa ja saattamisessa markkinoille 15 päivänä heinäkuuta 1991 annetun neuvoston direktiivin 91/492/ETY(5), sellaisena kuin se on viimeksi muutettuna asetuksella (EY) N:o 806/2003, liitteessä olevan I luvun 1 kohdan b ja c alakohdassa tarkoitetuilta alueilta pyydetyt simpukat ja merikotilot voivat olla vaaraksi kuluttajalle, jos niitä ei ole käsitelty asianmukaisella tavalla. (3) Espanja, Yhdistynyt kuningaskunta ja Alankomaat ovat esittäneet käsittelyjä, joilla pyritään estämään patogeenisten organismien kehittyminen simpukoissa ja merikotiloissa. (4) Nämä käsittelyt ovat riittäviä tuotteiden terveyden varmistamiseksi, ja sen vuoksi ei ole tarpeen ennalta turvautua tuotteiden puhdistamiseen tai uuteen paikkaan sijoittamiseen. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään tämän päätöksen liitteessä I olevat käsittelyt, joilla pyritään estämään patogeenisten mikro-organismien kehittyminen simpukoissa ja merikotiloissa, jotka on pyydetty direktiivin 91/492/ETY liitteessä olevan I luvun 1 kohdan b ja c alakohdassa tarkoitetuilta alueilta ja joita ei ole ennen markkinoille saattamista sijoitettu uuteen paikkaan eikä puhdistettu. 2 artikla Kumotaan päätös 93/25/ETY. Viittauksia kumottuun päätökseen pidetään viittauksina tähän päätökseen liitteessä III olevan vastaavuustaulukon mukaisesti. 3 artikla Tämä päätös on osoitettu kaikille jäsenvaltioille. Tehty Brysselissä 30 päivänä lokakuuta 2003. Komission puolesta David Byrne Komission jäsen (1) EYVL L 268, 24.9.1991, s. 15. (2) EUVL L 122, 16.5.2003, s. 1. (3) EYVL L 16, 25.1.1993, s. 22. (4) Ks. tämän päätöksen liite II. (5) EYVL L 268, 24.9.1991, s. 1. LIITE I KÄSITTELYT A. Sterilointikäsittely Simpukat ja merikotilot voidaan steriloida ilmanpitävästi suljetuissa säiliöissä, jotka vastaavat direktiivin 91/493/ETY IV luvun IV.4 kohdassa vahvistettuja vaatimuksia. B. Muut lämpökäsittelyt Kuorelliset ja jäädyttämättömät simpukat ja merikotilot voidaan käsitellä jollakin seuraavista menetelmistä: 1. Upotetaan nilviäiset kiehuvaan veteen, kunnes niiden lihan sisälämpötila on noussut vähintään 90 °C:seen, ja pidetään yllä tätä vähimmäissisälämpötilaa 90 sekuntia tai kauemmin. 2. Keitetään 3-5 minuutin ajan suljetussa tilassa, jossa lämpötila on 120-160 °C ja paine on 2-5 kg/cm2, sen jälkeen kuoret poistetaan ja liha jäädytetään -20 °C:n sisälämpötilaan. 3. Keitetään höyryssä paineen alaisena suljetussa tilassa noudattaen vähintään 1 kohdassa mainittua aikaa ja nilviäisten lihan sisälämpötilaa koskevia vaatimuksia ja lämmönjakelun tasaisuus suljetussa tilassa varmistetaan sisäiseen tarkastusmenettelyyn hyväksytyllä menetelmällä. LIITE II Kumottu päätös ja sen muutos >TAULUKON PAIKKA> LIITE III Vastaavuustaulukko >TAULUKON PAIKKA>